Diari Oficial de la Generalitat Valenciana


Sumari del DOGV 9725, del 15-11-2023 (2023/11130)

ACORD de 10 de novembre de 2023, del Consell, pel qual s'autoritza incrementar el límit per a comprometre despeses en exercicis futurs, amb càrrec a les línies de transferència T8253 i T8254, de l'annex de transferències i subvencions de capital del programa 421.70 «Infraestructures educatives», de la Conselleria d'Educació, Universitats i Ocupació. (VL 09.003/23-030).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9725

Data del DOGV
:   15-11-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/11821


Data del document
:   10-11-2023

Organisme emissor
:   Conselleria d'Hisenda, Economia i Administració Pública

Tipus de document
:   Acord

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

ACORD de 10 de novembre de 2023, del Consell, pel qual s'autoritza incrementar el límit per a comprometre despeses en exercicis futurs, amb càrrec a les línies de transferència T8253 i T8254, de l'annex de transferències i subvencions de capital del programa 421.70 «Infraestructures educatives», de la Conselleria d'Educació, Universitats i Ocupació. (VL 09.003/23-030). [2023/11093]  
  
El pressupost de la Conselleria d'Educació, Universitats i Ocupació, per a dur a terme el pla Edificant, inclou en l'annex de transferències i subvencions de capital del programa 421.70 «Infraestructures Educatives», les línies de transferència T8253 i T8254, que financen la delegació de competències en matèria d'infraestructures educatives, tant en educació primària com secundària, prevista en el Decret llei 5/2017 del Consell que estableix el règim jurídic de cooperació entre la Generalitat i les administracions locals de la Comunitat Valenciana per a la construcció, ampliació, adequació, reforma i equipament de centres públics docents de la Generalitat. La dotació econòmica màxima per a aquest pla, després de l'ampliació aprovada pel Consell el 8 de juliol de 2022, s'estableix en 1.700 milions d'euros, alhora que s'amplia la seua duració fins a l'exercici 2029.  
  
En la Llei 7/2021, de 29 de desembre, de mesures fiscals, de gestió administrativa i financera i d'organització de la Generalitat 2022, es modifica el Decret llei 5/2017 i, pel que fa als compromisos de despesa de caràcter pluriennal amb càrrec a les citades línies, establint-se en cinc el nombre d'exercicis als quals es podrà imputar la despesa, de manera que per a cadascun dels exercicis posteriors, aquest no podrà excedir de la quantitat que resulte d'aplicar al crèdit pressupostari vinculant de l'any en el qual es comprometa l'operació, els percentatges següents: en l'exercici immediatament següent i en el segon, el 100 per cent; en el tercer exercici, el 70 per cent, i en els exercicis quart i cinqué, el 60 i el 50 per cent, respectivament, si bé el Consell, per causes justificades, podrà modificar tant els percentatges com el nombre d'anualitats.  
L'execució de les infraestructures educatives del Pla Edificant, finançades amb càrrec a totes dues línies de transferència, segons informa la Direcció General d'Infraestructures Educatives s'ha vist afectada per les especials circumstàncies d'aquests últims anys, que han retardat la seua execució especialment en l'exercici 2020. Per part seua, la conjuntura econòmica actual, amb la situació extraordinària de volatilitat dels preus que s'ha produït durant l'exercici 2021 i 2022, i que encara perdura al vigent exercici, unit al conflicte d'Ucraïna, ha provocat en alguns casos que moltes de les licitacions iniciades per a dur a terme actuacions objecte de les delegacions hagen resultat desertes, i en uns altres que, una vegada redactats els projectes d'obra de les actuacions delegades, aplicant preus de mercat vigents, i abans de licitar, s'haja posat de manifest que el finançament acordat resultava insuficient per a dur a terme l'execució de l'obra.  
  
Per a donar resposta a aquests situacions sense que les entitats locals hagen de renunciar a delegacions ja acordades, en la Llei 8/2022, de 29 de desembre, de mesures fiscals, de gestió administrativa i financera, i d'organització de la Generalitat es va introduir una esmena per a permetre la modificació d'aquestes delegacions a fi d'ajustar-les a la realitat dels preus actuals, incrementant el finançament necessari  
  
Per part de la Conselleria d'Educació, Universitats i Ocupació, una vegada analitzat el desenvolupament de les obres per a poder realitzar els reajustaments necessaris mitjançant reprogramacions del finançament de delegacions de competències que es considera que no tindran l'execució inicialment prevista, es planteja la necessitat d'ampliar els límits quantitatius per a assumir compromisos de despesa amb càrrec a les anualitats que resten, d'acord amb el que estableix l'article 40 de la Llei 1/2015, de 6 de febrer, d'Hisenda Pública, del Sector Públic Instrumental i de Subvencions.  
A aquest efecte i en virtut del que es disposa en l'article 40.4 de la Llei 1/2015, d'Hisenda Pública, del Sector Públic Instrumental i de Subvencions, el Consell, a proposta de la Conselleria d'Hisenda, Economia i Administració Pública, adopta el següent  
  
  
ACORD  
  
Primer i únic  
Autoritzar l'ampliació del límit quantitatiu que s'estableix en l'article 11 del Decret llei 5/2017 del Consell pel qual es regula el règim jurídic de cooperació entre la Generalitat i les administracions locals de la Comunitat Valenciana per a la construcció, l'ampliació, la reforma i l'equipament de centres públics docents de la Generalitat per a assumir compromisos, amb càrrec al capítol 7, línies de transferències T8253 i T8254 del programa 421.70 « Infraestructures educatives», d'acord amb el següent detall:  
  
Línia T8253 «Finançament delegació de competències en matèria d'infraestructures educatives Educació Primària»  
  
Anualitat Limite actual Limite proposat  
6906 863.564.233 452.945.000  
1609 038.023.616 212.926.000  
4759 475.480.902 812.414.000  
  
  
  
Línia T8254 «Finançament delegació de competències en matèria d'infraestructures educatives Educació Secundària»  
  
Anualitat Limite actual Limite proposat  
2027 43.132.111 475.207.043  
2028 86.685.920 845.711.611  
  
  
  
València, 10 de novembre de 2023  
  
La consellera secretària  
SUSANA CAMARERO BENÍTEZ